
ATĻAUJA JELGAVAS VALSTSPILSĒTAS PAŠVALDĪBAS IESTĀDEI “PILSĒTSAIMNIECĪBA” UZŅEMTIES ILGTERMIŅA SAISTĪBAS

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _GoBack]Saskaņā ar Pašvaldību likuma 4. panta pirmās daļas 2. punktu, likuma “Par pašvaldību budžetiem” 22. pantu un likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta septītās daļas 1. punktu, ņemot vērā Jelgavas valstspilsētas pašvaldības iestādes “Pilsētsaimniecība” rīcībā esošo transportlīdzekļu nolietojumu un nepieciešamību tos atjaunot, lai nodrošinātu pašvaldības autonomo funkciju – pašvaldības administratīvās teritorijas labiekārtošanas un sanitārās tīrības (t.sk. pašvaldības ielu, ceļu un laukumu būvniecība, pārbūve un uzturēšana un tml.) efektīvu izpildi,

JELGAVAS VALSTSPILSĒTAS PAŠVALDĪBAS DOME NOLEMJ:
1. Atļaut Jelgavas valstspilsētas pašvaldības iestādei “Pilsētsaimniecība” uzņemties ilgtermiņa saistības, iegādājoties vienu transportlīdzekli – kravas furgonu ar dubulto kabīni –operatīvajā līzingā, nosakot plānoto līguma summu līdz 45 000,00 euro (četrdesmit pieci tūkstoši euro, 00 centu) un līguma termiņu līdz 60 mēnešiem. 
2. Noteikt, ka ilgtermiņa saistības tiek segtas no pašvaldības budžeta līdzekļiem attiecīgajos budžeta gados, paredzot finansējumu Jelgavas valstspilsētas pašvaldības iestādes “Pilsētsaimniecība” budžeta izdevumos. 
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju organizēt publisko iepirkumu, atbilstoši Publisko iepirkumu likuma prasībām, parakstīt ar ilgtermiņa saistību uzņemšanos (operatīvais līzings) saistītos līgumus un dokumentus, kā arī veikt visas nepieciešamās darbības līguma noslēgšanai un izpildei.


Domes priekšsēdētājs									M.Daģis

